Պարսկա-հռոմեական հերթական պատերազմն ավարտվում է հռոմեացիների պարտությամբ: Հուլիանոս կայսրը (361-363թթ.) թեև իր զորքերով մոտենում է Տիզբոնին, սակայն Պարսկաստանի մայրաքաղաքից քիչ հեռու տեղի ունեցած ճակատամարտում պարտվում է և ինքն էլ ստացած վերքերից մահանում: Պարսից Շապուհ Բ արքայի և հռոմեական նոր կայսեր` Հովիանոսի (363-364թթ.) միջև կնքված պայմանագրի համաձայն` Մեծ Հայքի հարավային հինգ գավառները` 15 բերդերով և քաղաքներով, ներառյալ Հյուսիսային Միջագետքի մի քանի բնակավայրեր, որոնցից ամենամեծը Մծբինն էր, անցնում են Պարսկաստանին: Պայմանագրի մեկ այլ կետով կայսրը պարտավորվում է օգնություն ցույց չտալ Հայոց արքային Պարսկաստանի դեմ պայքարում: